Държавен вестник, бр. 101, 2018 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  101
цели, обхванати от настоящата Конвенция, 
има същата валидност като Свидетелство, 
издадено от тези страни.
2. Такива Свидетелства се издават или 
заверяват от Администрацията или от лице 
или организация, надлежно упълномощени 
от нея. Във всички случаи Администрацията 
носи пълната отговорност за Свидетелството.
Правило Е-3
Издаване или потвърждаване на Свидетелство 
от друга страна
1. Правителството на друга страна по Кон­
венцията може, по молба на Администрацията, 
да възложи извършване на преглед на кораб 
и ако счете, че корабът отговаря на разпоред­
бите на настоящата Конвенция, издава или 
упълномощава издаването на Свидетелство 
на кораба, като при необходимост потвърж­
дава или упълномощава потвърждаването 
на Свидетелство на кораба в съответствие с 
настоящия Анекс.
2. Копие от Свидетелството и копие от 
доклада от прегледа се предават във възможно 
най-кратък срок на Администрацията, изис­
кала прегледа.
3. Издаденото по този начин Свидетелство 
съдържа уточнение, че е издадено по молба 
на Администрацията, но има същата сила и 
получава същото признание, както и Свиде­
телството, издаденото от Администрацията.
4. Не се издава Свидетелство на кораб, 
плаващ под знамето на държава, която не се 
явява страна по Конвенцията.
Правило Е-4
Форма на Свидетелството
Свидетелството се издава на официалния 
език на издаващата страна по форма, съот­
ветстваща на образеца в приложение I. Ако 
използваният език не е английски, френски или 
испански, текстът на Свидетелството трябва 
да съдържа превод на един от тези езици.
Правило Е-5
Срок на действие и валидност на Свидетел­
ството
1. Свидетелството се издава за срок, уста­
новен от Администрацията, който не преви­
шава 5 години. 
2. За прегледи за подновяване:
	
.1	 Независимо от изискванията на пара­
граф 1, когато прегледът за подновя­
ване на Свидетелството е извършен в 
рамките на три месеца преди датата 
на изтичане на съществуващото 
Свидетелство, новото Свидетелство 
е валидно от датата на приключване 
на прегледа за подновяване за период 
не по-дълъг от пет години от датата 
на изтичане на валидността на съ­
ществуващото Свидетелство. 
	
.2	 В случай, когато прегледът за под­
новяване на Свидетелство е извър­
шен след датата на изтичане на съ­
ществуващото Свидетелство, новото 
Свидетелство е валидно от датата на 
приключване на прегледа за период 
не по-дълъг от пет години от дата­
та на изтичане на съществуващото 
Свидетелство. 
	
.3	 В случай че прегледът за подновя­
ване на Свидетелство е извършен 
повече от три месеца преди датата 
на изтичане на съществуващото 
Свидетелство, новото Свидетелство 
е валидно от датата на приключване 
на прегледа за период не по-дълъг 
от пет години от датата на извърш­
ване на прегледа за подновяване на 
Свидетелството. 
3. Ако Свидетелството е издадено за период, 
по-малък от пет години, Администрацията 
може да продължи срока на валидност на Сви­
детелството след датата на неговото изтичане 
до максималния период, указан в параграф 1, 
при условие че са извършвани прегледите, 
предвидени в правило Е-1.1.3, приложимо 
в случаите на издаване на Свидетелство за 
петгодишен период.
4. Ако е извършен преглед за подновя­
ване на Свидетелство и ново Свидетелство 
не може да бъде издадено или доставено на 
борда на кораба преди датата на изтичане на 
валидността на съществуващото Свидетелство, 
упълномощеното от Администрацията лице 
или организация може да заверят съществу­
ващото Свидетелство и такова Свидетелство 
се приема за валидно за следващ период не 
по-дълъг от пет месеца от датата на изтичане 
на валидността му. 
5. Ако по времето на изтичане на Свиде­
телството корабът не се намира в пристанище, 
където подлежи на преглед, Администрацията 
може да продължи периода на валидност на 
Свидетелството, но това продължение се дава 
единствено с цел предоставяне възможност 
на кораба да осъществи пътуването си до 
пристанището, където ще бъде извършен 
прегледът, и то само в случаи, когато е 
подходящо и целесъобразно. Не се продъл­
жава Свидетелство за период, по-дълъг от 
три месеца, ако кораб, на който е дадено 
такова продължение при пристигането му в 
пристанището, определено за извършване на 
прегледа, не напуска това пристанище, без да 
придобие ново Свидетелство, независимо че 
има издадено продължение. При приключване 
на прегледа за подновяване на Свидетелството 
новото Свидетелство става валидно за пери­
од не по-дълъг от пет години от датата на 
изтичане на съществуващото Свидетелство 
преди получаването на продължението му.